smcproject/ml-wiki-sentences huggingface dataset:
കൂടാതെ, റെഡ് ചില്ലീസ് എന്റർടൈൻമെന്റ് ത്രില്ലർ ഭക്ഷക്കിൽ ഒരു പോലീസ് ഓഫീസറായി അഭിനയിക്കുകയും അജയ് ബഹലിന്റെ സസ്‌പെൻസ് ത്രില്ലറായ ദി ലേഡി കില്ലറിൽ അർജുൻ കപൂറിനൊപ്പം അഭിനയിക്കുകയും സിൻഹയുടെ നിർമ്മാണത്തിൽ നവാസുദ്ദീൻ സിദ്ദിഖിയും അഭിനയിക്കുകയും ചെയ്യും.
കൗശൽ, രൺവീർ സിംഗ് , അനിൽ കപൂർ , കരീന കപൂർ , ആലിയ ഭട്ട് , ജാൻവി കപൂർ എന്നിവരോടൊപ്പം അഭിനയിക്കുന്ന തന്റെ സമകാലിക യുദ്ധ ചിത്രമായ തഖ്ത് എന്ന ചിത്രത്തിനായി കരൺ ജോഹർ അവളെ കരാർ ചെയ്തു.
പബ്ലിൿ ഇമേജ്
ദ ടെലിഗ്രാഫിലെ മാധ്യമപ്രവർത്തക പ്രിയങ്ക റോയ് 2019-ൽ എഴുതി, "ശക്തമായ ധാർമ്മിക വേരുകളുള്ള, കൂടുതലും ചെറുപട്ടണങ്ങളിൽ നിന്നുള്ള സ്ത്രീകളെ" അവതരിപ്പിക്കുന്നതിൽ പെഡ്‌നേക്കർ വൈദഗ്ദ്ധ്യം നേടിയിട്ടുണ്ട്.
ഫോർബ്സ് ഇന്ത്യ അവരുടെ 2018 ലെ 30 അണ്ടർ 30 ലിസ്റ്റിൽ അവളെ അവതരിപ്പിച്ചു.
പരിസ്ഥിതി സംരക്ഷണത്തെക്കുറിച്ചും ആഗോളതാപനത്തെക്കുറിച്ചും അവബോധം വളർത്തുന്നതിനായി 2019 ൽ പെഡ്‌നേക്കർ ക്ലൈമറ്റ് വാരിയർ എന്ന പേരിൽ ഒരു കാമ്പെയ്‌ൻ ആരംഭിച്ചു.
വേതന തുല്യത പോലുള്ള പ്രശ്‌നങ്ങളെക്കുറിച്ചും അവർ വാചാലയാണ്, കൂടാതെ ബോളിവുഡിലെ ലിംഗ വേതന വിടവിനെക്കുറിച്ച് സംസാരിക്കുകയും അതിനെ "അപമാനകരവും" "ഹൃദയം തകർക്കുന്നതും" എന്ന് വിളിക്കുകയും ചെയ്തു.
2020-ൽ, യുവാക്കൾക്കിടയിൽ പ്രത്യുൽപാദന ആരോഗ്യം ഉൾപ്പെടെയുള്ള ആരോഗ്യ പ്രശ്‌നങ്ങളെക്കുറിച്ച് അവബോധം സൃഷ്ടിക്കാൻ ലക്ഷ്യമിടുന്ന അവരുടെ നിഷേദ് കാമ്പെയ്‌നിനായി അവർ എംടിവി ഇന്ത്യയുമായി ചേർന്നു.
ടൈംസ് മോസ്റ്റ് ഡിസൈറബിൾ വുമൺ പട്ടികയിൽ പെഡ്നേക്കർ 2019-ൽ 40-ാം സ്ഥാനത്തും -ൽ 39-ാം സ്ഥാനത്തും എത്തി.
ഫിലിമോഗ്രഫി † ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു വർഷം തലക്കെട്ട് പങ്ക് 2015 ദം ലഗാ കേ ഹൈഷാ സന്ധ്യാ വർമ്മ 2017 ടോയ്‌ലറ്റ്: ഏക് പ്രേം കഥ ജയ ജോഷി ശുഭ് മംഗൾ സാവധൻ സുഗന്ധ ജോഷി 2018 കാമ കഥകൾ സുധ മഹേശ്വരി 2019 സോൻചിരിയ ഇന്ദുമതി തോമർ സാന്ദ് കി ആൻഖ് ചന്ദ്രോ ദാദി ബാല ലതിക പതി പട്നി ഔർ വോ വേദിക 2020 ശുഭ് മംഗൾ സിയാദ സാവധൻ ദേവിക ഭട്ട് ഭൂതം സ്വപ്ന ഡോളി കിറ്റി ഓർ വോ ചമക്തേ സിതാരെ കാജൽ "കിറ്റി" യാദവ് ദുർഗമതി ഐഎഎസ് ചഞ്ചൽ സിംഗ് ചൗഹാൻ/ദുർഗമതി 2022 ബദായ് ഡോ സുമൻ സിംഗ്/സുമി ഗോവിന്ദ നാം മേരാ † TBA രക്ഷാബന്ധൻ † TBA ഭീഡ് † TBA ഭക്ഷക് † TBA അഫ്വാഹ് † TBA ലേഡി കില്ലർ † TBA
അവാർഡുകളും നാമനിർദ്ദേശങ്ങളും വർഷം സിനിമ അവാർഡ് വിഭാഗം ഫലമായി റഫ.
2016 ദം ലഗാ കേ ഹൈഷാ ഫിലിംഫെയർ അവാർഡുകൾ മികച്ച വനിതാ അരങ്ങേറ്റം Won പ്രൊഡ്യൂസേഴ്‌സ് ഗിൽഡ് ഫിലിം അവാർഡുകൾ മികച്ച വനിതാ അരങ്ങേറ്റം Won സ്‌ക്രീൻ അവാർഡുകൾ മികച്ച വനിതാ അരങ്ങേറ്റം Won സീ സിനി അവാർഡുകൾ മികച്ച വനിതാ അരങ്ങേറ്റം Won സ്റ്റാർഡസ്റ്റ് അവാർഡുകൾ നാളെയുടെ സൂപ്പർ താരം - സ്ത്രീ Won ബിഗ് സ്റ്റാർ എന്റർടൈൻമെന്റ് അവാർഡുകൾ ഒരു സാമൂഹിക വേഷത്തിലെ ഏറ്റവും രസകരമായ നടൻ - സ്ത്രീ Won ഇന്റർനാഷണൽ ഇന്ത്യൻ ഫിലിം അക്കാദമി അവാർഡുകൾ ഈ വർഷത്തെ സ്റ്റാർ അരങ്ങേറ്റം - സ്ത്രീ Won 2017 ടോയ്‌ലറ്റ്: ഏക് പ്രേം കഥ സീ സിനി അവാർഡുകൾ മികച്ച നടൻ - സ്ത്രീ (വ്യൂവേഴ്‌സ് ചോയ്സ്) Nominated മികച്ച നടൻ - സ്ത്രീ (ജൂറിയുടെ ചോയ്സ്) Nominated ശുഭ് മംഗൾ സാവധൻ സ്‌ക്രീൻ അവാർഡുകൾ മികച്ച നടൻ Nominated ഫിലിംഫെയർ അവാർഡുകൾ മികച്ച നടി Nominated ന്യൂസ്18 റീൽ മൂവി അവാർഡുകൾ മികച്ച നടി Nominated ഇന്റർനാഷണൽ ഇന്ത്യൻ ഫിലിം അക്കാദമി അവാർഡുകൾ മികച്ച നടി Nominated 2020 ബാല സീ സിനി അവാർഡുകൾ മികച്ച സഹനടി Won സാന്ദ് കി ആൻഖ് മികച്ച നടൻ - സ്ത്രീ (ജൂറിയുടെ ചോയ്സ്) Nominated സ്‌ക്രീൻ അവാർഡുകൾ മികച്ച നടി (വിമർശകർ) Won ഫിലിംഫെയർ അവാർഡുകൾ മികച്ച നടി (വിമർശകർ) Won സോൻചിരിയ Nominated 2021 ഡോളി കിറ്റി ഓർ വോ ചമക്തേ സിതാരെ Nominated കുറിപ്പ് അവലംബം പുറത്തേക്കുള്ള കണ്ണികൾ ഭൂമി പെഡ്‌നേക്കർ ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് ഭൂമി പെഡ്‌നേക്കർ ഭൂമി പെഡ്‌നേക്കർ at Bollywood Hungama
ആംഗ് കാമി ഷെർപ Ang Kami Sherpa Ang Kami Sherpa Mount Everest.
എവറസ്റ്റ്‌ കൊടുമുടി കീഴടക്കിയ ആദ്യ ഇന്ത്യൻ സംഘത്തിലെ ഒമ്പതു പേരിൽ ഒരാളാണ് ആംഗ് കാമി ഷെർപ .
എവറസ്റ്റ്‌ കൊടുമുടി കീഴടക്കുന്ന  ഇരുപതാമത്തെ ആളും അഞ്ചാമത്തെ ഇന്ത്യക്കാരനുമാണ് 1965 ൽ ക്യാപ്റ്റൻ എം എസ് കോഹ്‌ലി യുടെ നേതൃത്വത്തിൽ നടന്ന ഈ മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50 ഷെർപകളും ഉൾപ്പെട്ടിരുന്നു.
കേണൽ നരേന്ദ്രകുമാർ ആയിരുന്നു ഡെപ്യൂട്ടി.
1965 മെയ് 24 ന്, മൂന്നാമത്തെ സംഘമായി സി. പി. വോഹ്‌റ യോടൊപ്പം, ചേർന്ന് എവറസ്റ്റ് കൊടുമുടി കീഴടക്കി.
ആന്ദ്രേ ഗൈഡ് ഇംഗ്ലീഷ് വിലാസം https://ml.wikipedia.org/wiki/Andr%C3%A9_Gide
ആന്ദ്രേ പോൾ ഗീയോം ഷീഡ് (ഫ്രഞ്ച്: [ɑdʁe pɔl ɡijom ʒid];   ഇംഗ്ലീഷിൽ ആൻഡ്രെ പോൾ ഗീയോം ഗീഡെ;  22 നവംബർ 1869 - 19 ഫെബ്രുവരി 1951) ഒരു ഫ്രഞ്ച് എഴുത്തുകാരനും സാഹിത്യത്തിനുള്ള നോബൽ സമ്മാനം നേടിയ (1947 ൽ) വ്യക്തിയുമായിരുന്നു.
സിംബോളിസ്റ്റ് പ്രസ്ഥാനത്തിൽ നിന്നു തുടങ്ങിയ ഷീഡിൻറെ  സാഹിത്യജീവിതം രണ്ട് ലോക മഹായുദ്ധങ്ങൾക്കിടയിലുള്ള കാലഘട്ടത്തിൽ  സാമ്രാജ്യത്വവിരുദ്ധ നിലപാടും  ഉൾക്കൊണ്ടു.
അമ്പതിൽപരം പുസ്തകങ്ങളുടെ രചയിതാവായിരുന്ന  അദ്ദേഹത്തെ    " ഫ്രാൻസിന്റെ ഏറ്റവും മഹാനായ സമകാലീന എഴുത്തുകാരൻ",  എന്നും "  ഈ നൂറ്റാണ്ടിലെ ഏറ്റവും മികച്ച ഫ്രഞ്ച് എഴുത്തുകാരൻ എന്ന് സാഹിത്യപണ്ഡിതന്മാരാൽ  വിലയിരുത്തപ്പെട്ട  വ്യക്തി "എന്നുമാണ് ന്യൂ യോർക്ക് ടൈംസ് ചരമക്കുറിപ്പിൽ  വിശേഷിപ്പിച്ചത്.
ഗ്രന്ഥസൂചിക ഇതും കാണുക Colonialism LGBT culture in Paris Mise en abyme അവലംബം
ഉറവിടങ്ങൾ Alan Sheridan , André Gide: A Life in the Present.
Cambridge, MA: Harvard University Press, 1999.
കൂടുതൽ വായനയ്ക്ക് Noel I. Garde [Edgar H. Leoni], Jonathan to Gide: The Homosexual in History .
New York:Vangard, 1964.
OCLC 3149115 For a chronology of Gide's life, see pages 13–15 in Thomas Cordle, André Gide (The Griffin Authors Series).
Twayne Publishers, Inc., 1969.
For a detailed bibliography of Gide's writings and works about Gide, see pages 655-678 in Alan Sheridan, André Gide: A Life in the Present.
Harvard, 1999.
ബാഹ്യ ലിങ്കുകൾ André Gide എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Website of the Catherine Gide Foundation , held by Catherine Gide, his daughter.
Center for Gidian Studies Archived 2017-10-16 at the Wayback Machine André Gide എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by André Gide at Faded Page (Canada) Works by or about ആന്ദ്രേ ഗൈഡ് at Internet Archive ആന്ദ്രേ ഗൈഡ് public domain audiobooks from LibriVox Amis d'André Gide Archived 2009-09-13 at the Wayback Machine in French Period newspaper articles on Gide Archived 2018-09-22 at the Wayback Machine interface in French André  Gide, 1947 Nobel Laureate for Literature André Gide: A Brief Introduction Gide at Maderia in Jersey, 1901–7 Bibliowiki has original media or text related to this article: ആന്ദ്രേ ഗൈഡ് (in the public domain in Canada ) Newspaper clippings about  ആന്ദ്രേ ഗൈഡ് in the 20th Century Press Archives of the German National Library of Economics (ZBW)
ജോൺ ട്രവോൾട്ട
ഒരു പ്രമുഖ അമേരിക്കൻ നടനും, നർത്തകനും, ഗായകനുമാണ് ജോൺ ട്രവോൾട്ട .
1970-കളിലാണ് ട്രവോൾട്ട ഒരു താരമായി പ്രശസ്തിയിലേക്ക് ഉയർന്നത്.
അതിനു കാരണമായത് 70-കളിലെ ഡിസ്കൊ തരംഗമാണ്.
മികച്ച നർത്തകനും ഗായകനുമായിരുന്ന ട്രവോൾട്ട, സാറ്റർഡേ നൈറ്റ് ഫീവർ എന്ന ചിത്രത്തിൽ ടോണി മനേറോ എന്ന കഥാ പാത്രത്തെ അവതരിപ്പിച്ചാണ് സിനിമയിലെത്തിയത്.
പെട്ടെന്നു തന്നെ അദ്ദേഹം യുവാക്കളുടെ ഹരമായി തീർന്നു.
1980 -ഓടെ അദ്ദേഹത്തിന്റെ കരിയർ ശുഷ്കിക്കാൻ തുടങ്ങിയെങ്കിലും 1990-ൽ പൾപ്പ് ഫിക്ഷനിലൂടെ അദ്ദേഹം വീണ്ടും ഒരു തിരിച്ചു വരവു നടത്തി.
പൾപ്പ് ഫിക്ഷൻ ഏറേ പ്രേക്ഷക ശ്രദ്ധയും നിരൂപക ശ്രദ്ധയും നേടുകയും മികച്ച നടനുള്ള അക്കാദമി അവാർഡ് നേടി കൊടുക്കുകയും ചെയ്തു.
ഇന്ത്യൻ എവറസ്റ്റ് പര്യവേഷണം 1965 Mount Everest.
1965 Indian stamp dedicated to the 1965 Everest Expedition Prime Minister, Shri Narendra Modi meets the members of Indian Everest Expedition 1965 on the occasion of  Golden Jubilee of this on May 20 , 2015 Prime Minister, Shri Narendra Modi meets the members of Indian Everest Expedition 1965 on the occasion of  Golden Jubilee of this on May 20 , 2015 The Prime Minister, Shri Narendra Modi releasing the book "The Great Himalayan Climb" on the occasion of the Golden Jubilee of the 1965 Everest Expedition, in New Delhi on May 20, 2015
1953 ൽ ന്യൂസീലൻഡുകാരനായ എഡ്മണ്ട് ഹിലാരി യും ഷെർപ യായ ടെൻസിങ് നോർഗേ യും ആദ്യമായി എവറസ്റ്റ് കൊടുമുടി കീഴടക്കിയതിന് ശേഷം ഈ  കൊടുമുടി കീഴടക്കാൻ ഇന്ത്യ യുടെ ഭാഗത്തു നിന്നും ശ്രമങ്ങൾ ഉണ്ടായി .
എവറസ്റ്റ് കീഴടക്കാനുള്ള ആദ്യത്തെ ഇന്ത്യൻ പര്യവേഷണം 1960 ൽ ബ്രിഗേഡിയർ ഗ്യാൻ സിങ്ങിന്റെ നേതൃത്വത്തിലായിരുന്നു, ഇത് പരാജയപ്പെടുകയാണ് ഉണ്ടായത് .
പര്യവേഷണത്തിലെ  അംഗങ്ങളായ കേണൽ  നരേന്ദ്രകുമാർ , സോനം  ഗ്യാറ്റ്‌സോ , നവാങ് ഗോംബു ഷെർപ എന്നിവർ   കൊടുമുടിക്കു ഏകദേശം 700  അടി (223 മീറ്റർ ) താഴെ  28,300 അടി (8,625 മീറ്റർ) ഉയരം  വരെ എത്തി, പക്ഷേ വളരെ മോശം കാലാവസ്ഥ കാരണം അവർക്ക് ശ്രമം ഉപേക്ഷിച്ചു മടങ്ങേണ്ടി വന്നു .
രണ്ടാമത്തെ ഇന്ത്യൻ പര്യവേഷണം 1962 ൽ മേജർ ജോൺ ഡയസിന്റെ നേതൃത്വത്തിലായിരുന്നു, ഇതും  പരാജയപ്പെട്ടു.
പര്യവേഷണത്തിലെ  അംഗങ്ങളായ ക്യാപ്റ്റൻ എം എസ് കോഹ്‌ലി , സോനം  ഗ്യാറ്റ്‌സോ , ഹരി  ദങ്ങ് എന്നിവർ  കൊടുമുടിക്കു ഏകദേശം 400  അടി (128 മീറ്റർ ) താഴെ 28,600 അടി (8,720 മീറ്റർ) ഉയരം വരെ എത്തി, പക്ഷേ വളരെ മോശം കാലാവസ്ഥ കാരണം അവർക്കും  ശ്രമം ഉപേക്ഷിച്ചു മടങ്ങേണ്ടി വന്നു .
ഈ രണ്ട് പര്യവേഷണങ്ങളുടെയും ഭാഗമായിരുന്നു ക്യാപ്റ്റൻ എം എസ് കോഹ്‌ലി .
ആദ്യമായി എവറസ്റ്റ് കൊടുമുടി കീഴടക്കിയ ഇന്ത്യൻ എവറസ്റ്റ് പര്യവേഷണം ആണ് ഇന്ത്യൻ ആർമി 1965 ൽ  നടത്തിയ ഇന്ത്യൻ എവറസ്റ്റ് പര്യവേഷണം 1965 .
ചരിത്ര ദിനം 1965 മെയ് 20
1965 ൽ ക്യാപ്റ്റൻ എം എസ് കോഹ്‌ലി യുടെ നേതൃത്വത്തിൽ നടന്ന ഈ  മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50 ഷെർപ കളും  ഉൾപ്പെട്ടിരുന്നു.
കേണൽ  നരേന്ദ്രകുമാർ ആയിരുന്നു ഡെപ്യൂട്ടി ലീഡർ .
ആദ്യ രണ്ടു പര്യവേഷണങ്ങളുടെയും ഭാഗമായിരുന്ന മലയാളിയായ സി. ബാലകൃഷ്ണൻ വയർലെസ്സ് ഓപ്പറേറ്റർ ആയി ഈ സംഘത്തിലും  ഉണ്ടായിരുന്നു .
ഇന്ത്യൻ മൗണ്ടനീയറിങ് ഫൌണ്ടേഷൻ ആണ് ഈ ദൗത്യം സംഘടിപ്പിച്ചത് .
ഫെബ്രുവരി  21 നു ഡൽഹി റെയിൽവേ സ്റ്റേഷനിൽ നിന്ന് യാത്ര തിരിച്ച സംഘം ഫെബ്രുവരി 24 നു ഇന്ത്യ - നേപ്പാൾ അതിർത്തിയായ ബീഹാറിലെ ജയനഗർ റെയിൽവേ സ്റ്റേഷനിൽ എത്തി.
ഈ ദൗത്യത്തിന് വേണ്ടി  ഭക്ഷ്യ സാധനങ്ങളും വസ്ത്രങ്ങളും ടെന്റുകളും ഓക്സിജൻ സിലിണ്ടറുകളും  മഞ്ഞു മല കയറാനുള്ള ഉപകരണങ്ങളും അടക്കം 25 ടൺ സാധനങ്ങൾ ഇന്ത്യയിലെ വിവിധ ഭാഗങ്ങളിൽ നിന്ന്  ശേഖരിച്ചു ഇവിടെ എത്തിച്ചു  .
സ്ത്രീകൾ അടക്കമുള്ള 800 തൊഴിലാളികൾ തലച്ചുമടായി 25 ടൺ  സാധനങ്ങൾ ജയനഗർ റെയിൽവേ സ്റ്റേഷനിൽ നിന്ന്   ബെയ്‌സ് ക്യാമ്പിൽ എത്തിച്ചു.
പ്രാരംഭ ശ്രമം ഏപ്രിൽ അവസാനത്തിലായിരുന്നു.
മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ച കാത്തിരുന്നു.
മെയ് അവസാനത്തോടെ പര്യവേഷണത്തിന്റെ രണ്ടാം ശ്രമത്തിൽ  ശ്രദ്ധേയമായ വിജയത്തോടെ കിരീടമണിഞ്ഞു, തുടർച്ചയായ  നാലു സംഘങ്ങളായി  ഒമ്പതു പേർ(എട്ടു ടീം അംഗങ്ങളും ഷെർപയായ ഫു ദൊർജീ ഷെർപയും ) എവറസ്റ്റ് കൊടുമുടി കീഴടക്കി , .
ലോകത്തിലെ ഏറ്റവും ഉയരമുള്ള എവറസ്റ്റ് കൊടുമുടി കീഴടക്കുന്ന നാലാമത്തെ രാജ്യം എന്ന നേട്ടം ഭാരതം നേടി.
1965 മെയ് 20 നു ലഫ്റ്റനന്റ് കേണൽ അവ്താർ സിംഗ് ചീമയും നവാങ് ഗോംബു ഷെർപയും കൊടുമുടിയിൽ കയറി , അങ്ങനെ എവറസ്റ്റ്‌ കൊടുമുടി കീഴടക്കുന്ന ആദ്യ ഇന്ത്യക്കാരൻ   എന്ന ചരിത്ര  നേട്ടം ലഫ്റ്റനന്റ് കേണൽ അവ്താർ സിംഗ് ചീമ നേടി  .
ഇതോടു കൂടി എവറസ്റ്റ് കൊടുമുടി രണ്ടു തവണ കീഴടക്കുന്ന  ലോകത്തിലെ ആദ്യത്തെ ആളായി നവാങ് ഗോംബു ഷെർപ മാറി.
ആദ്യത്തേത് 1963 ൽ അമേരിക്കൻ പര്യവേഷണത്തിനൊപ്പമായിരുന്നു.
ആദ്യമായി എവറസ്റ്റ് കീഴടക്കിയ ടെൻസിങ് നോർഗേ , നവാങ് ഗോംബുവിന്റെ  അമ്മാവനാണ്.
രണ്ട് ദിവസത്തിന് ശേഷം മെയ് 22 ന്  ഏറ്റവും പ്രായം കൂടിയായ സോനം  ഗ്യാറ്റ്‌സോയും ( 42 വയസ് ) ഏറ്റവും  പ്രായം കുറഞ്ഞ സോനം വാംഗ്യലും ( 23 വയസും) ഒരുമിച്ച് എവറസ്റ്റ് കീഴടക്കി.
വീണ്ടും മെയ് 24 ന് സി. പി. വോഹ്‌റ , ആംഗ് കാമി ഷെർപ എന്നിവർ എവറസ്റ്റിന്റെ മുകളിൽ എത്തി.
മെയ് 29 ന്, എവറസ്റ്റ് കൊടുമുടി ആദ്യമായി കീഴടക്കിയതിന്റെ  12 ആം വാർഷികദിനത്തിൽ നാലാമത്തെയും അവസാനത്തെയും ശ്രമത്തിൽ മേജർ എച്ച്. പി. എസ്. അഹ്‌ലുവാലിയ , എച്ച്. സി. എസ്. റാവത്ത് , ഫു ദൊർജീ ഷെർപ എന്നിവർ ഒരുമിച്ച് എവറസ്റ്റ് കീഴടക്കി.
മൂന്ന് മലകയറ്റക്കാർ ഒരുമിച്ച് കൊടുമുടിയിൽ നിൽക്കുന്നത് ഇതാദ്യമായിട്ടായിരുന്നു.
അഞ്ചു ശ്രമങ്ങളിലായി പതിനൊന്നു  പേരെ കൊടുമുടി കയറ്റുവാനായിരുന്നു നിശ്ചയിച്ചിരുന്നത് എങ്കിലും ശാരീരിക അസ്വസ്ഥതകൾ നേരിട്ടതിനാൽ ക്യാപ്റ്റൻ  എച്ച് വി ബഹുഗുണ , മേജർ ബി പി സിംഗ് എന്നീ  രണ്ടു പേർക്ക് കൊടുമുടി കീഴടക്കാനാവാതെ പിന്മാറേണ്ടി വന്നു .
സ്വീകരണവും ബഹുമതികളും
1965-ലെ ഇന്ത്യൻ എവറസ്റ്റ് പര്യവേഷണത്തിന്റെ നേതാവായി ക്യാപ്റ്റൻ എം എസ് കോഹ്‌ലി അറിയപ്പെടുന്നു.
ഒൻപത് മലകയറ്റക്കാർ  ഒരുമിച്ചു എവറസ്റ്റ് കൊടുമുടി  കീഴടക്കി ,  ഇന്ത്യ  ലോക റെക്കോർഡ് സൃഷ്ടിച്ചു.
ഈ നേട്ടം രാജ്യത്തെ ആഹ്ലാദത്തിൽ ആറാടിച്ചു.
ആളുകൾ തെരുവുകളിൽ നൃത്തം ചെയ്തു.
ടീം നേപ്പാളിൽ നിന്ന് ഇന്ത്യയിലേക്ക് മടങ്ങിയപ്പോൾ എല്ലാ പ്രോട്ടോക്കോളുകളും ലംഘിച്ച് പ്രധാനമന്ത്രി ലാൽ ബഹാദൂർ ശാസ്ത്രി വിമാനത്താവളത്തിൽ സ്വീകരണത്തിന് നേതൃത്വം നൽകി.
അഭൂതപൂർവമായ മറ്റൊരു നീക്കത്തിൽ, 21  അംഗ  മുഴുവൻ ടീമിനും അർജുന അവാർഡും പര്യവേഷണത്തിന്റെ നേതാവായ ക്യാപ്റ്റൻ എം എസ് കോഹ്‌ലി അടക്കം  3 പേർക്ക് പത്മ ഭൂഷണും എവറസ്റ്റ് കീഴടക്കിയ 9 പേരിൽ 8  അംഗങ്ങൾക്ക് പത്മശ്രീ യും ഉടൻ പ്രഖ്യാപിച്ചു.
ഈ നേട്ടത്തിന്റെ ഒരു മുഴുനീള ചിത്രം  ശങ്കർ ജയ്കിഷന്റെ സംഗീതത്തിൽ നിർമിച്ചു  ഇന്ത്യയിലും വിദേശത്തും  പുറത്തിറക്കി .
അത്ഭുതകരമായ നേട്ടത്തിന്റെ കഥ നിരവധി ദേശീയ പത്രങ്ങളിലും മാസികകളിലും നിറഞ്ഞു .
ക്യാപ്റ്റൻ എം എസ് കോഹ്‌ലിയെ ചില അംഗങ്ങൾക്കൊപ്പം ബ്രസ്സൽസ് , പാരീസ് , ജനീവ, റോം എന്നിവിടങ്ങളിൽ സ്വീകരണം നൽകി അനുമോദിച്ചു.
ടെൻസിങ് നോർഗേ ക്യാപ്റ്റൻ കോഹ്‌ലിയോടൊപ്പം നിരവധി രാജ്യങ്ങളിലേക്ക് പോയി.
ഇന്ത്യയിൽ, മിക്കവാറും എല്ലാ സംസ്ഥാനങ്ങളിലെയും മുഖ്യമന്ത്രിമാർ ടീമിനെ അവരുടെ തലസ്ഥാനങ്ങളിലേക്ക് ക്ഷണിക്കുകയും ബഹുമാനിക്കുകയും ചെയ്തു.
പര്യവേഷണത്തിന്റെ നേട്ടങ്ങൾ എവറസ്റ്റ് കീഴടക്കിയ ആദ്യ ഇന്ത്യൻ ടീം എവറസ്റ്റ് രണ്ടു തവണ  കീഴടക്കിയ ലോകത്തിലെ ആദ്യത്തെ മനുഷ്യൻ - നവാങ് ഗോംബു ഷെർപ .
ആദ്യമായി ഒമ്പത് മലകയറ്റക്കാർ ഉച്ചകോടിയിലെത്തി, 17 വർഷം  ഈ ലോക റെക്കോർഡ്  ഇന്ത്യ കൈവശം വെച്ചു.
ആദ്യമായി മൂന്ന് മലകയറ്റക്കാർ ഉച്ചകോടിയിൽ ഒരുമിച്ച് നിന്നു.
ആദ്യമായി ഏറ്റവും പ്രായം കൂടിയ സോനം  ഗ്യാറ്റ്‌സോയും ( 42 വയസ് ) ഏറ്റവും  പ്രായം കുറഞ്ഞ സോനം വാംഗ്യലും ( 23 വയസും) ഒരുമിച്ച് എവറസ്റ്റ് കീഴടക്കി.
ആദ്യമായി എവറസ്റ്റ്‌ കൊടുമുടി  കീഴടക്കുന്ന  നേപ്പാൾ വംശജൻ - ഫു ദൊർജീ ഷെർപ പര്യവേഷണത്തിലെ അംഗങ്ങൾ ടീം ലീഡർ ക്യാപ്റ്റൻ എം എസ് കോഹ്‌ലി ടീം ഡെപ്യൂട്ടി ലീഡർ കേണൽ  നരേന്ദ്രകുമാർ അവ്താർ സിംഗ് ചീമ നവാങ് ഗോംബു ഷെർപ സോനം  ഗ്യാറ്റ്‌സോ സോനം വാംഗ്യാൽ സി. പി. വോഹ്‌റ ആംഗ് കാമി ഷെർപ എച്ച്. പി. എസ്. അഹ്‌ലുവാലിയ എച്ച്. സി. എസ്. റാവത്ത് ഫു ദൊർജീ ഷെർപ ക്യാപ്റ്റൻ എച്ച് വി ബഹുഗുണ മേജർ ബി പി സിംഗ് ഗുർദയാൽ സിംഗ് മേജർ  മുൽക് രാജ് ക്യാപ്റ്റൻ  ജെ  സി  ജോഷി ലെഫ്റ്റനന്റ് ബി  എൻ  റാണ ഡോക്ടർ ഡി വി തെലങ് ( ഡോക്ടർ ) എ കെ ചക്രവർത്തി ( ഡോക്ടർ ) ജി എസ് ഭാംഗൂ (വയർലെസ്സ്  ഓപ്പറേറ്റർ ) സി. ബാലകൃഷ്ണൻ (വയർലെസ്സ്  ഓപ്പറേറ്റർ ) ക്യാപ്റ്റൻ  സോറസ്സ്  ( ഡോക്ടർ ) (അസുഖ ബാധിതനായതിനാൽ തിരിച്ചു പോയി) , , , പര്യവേഷണത്തിലെ ഷെർപ്പകൾ
ഷെർപ്പകളുടെ സഹായത്തോടെയല്ലാതെ എവറസ്റ്റ് കൊടുമുടി കയറുന്നതു അസാധ്യമാണ് .
ഏകദേശം 50 ഷെർപ്പകൾ ആണ് ഈ ദൗത്യത്തിൽ പങ്കെടുത്തത് .
ഇവരിൽ പലരും മുമ്പ് വിവിധ രാജ്യക്കാർ  മുമ്പ് നടത്തിയ എവറസ്റ്റ് ദൗത്യത്തിൽ പങ്കെടുത്തവർ ആയിരുന്നു.
ഈ സംഘത്തിലെ ഒരു ഷെർപയായ ഫു ദൊർജീ എവറസ്റ്റ്‌ കൊടുമുടി കീഴടക്കി.
പ്രമുഖ ഷെർപ്പകൾ അങ് ടിഷെറിങ് (സിർദാർ) ഫു ദൊർജീ ഷെർപ (അസിസ്റ്റന്റ് സിർദാർ) ജനറൽ തൊണ്ടുപ്പ് നവാങ് ഹില്ല ധവ നോർബു I അങ് ധവ IV ഹില്ല ടിഷെറിങ് അങ് ടിഷെറിങ് II ടെൻസിങ് നിന്ദ്ര അങ് ന്യിമ ടെൻസിങ് ഗ്യാറ്റ്സോ നിമാ ടെൻസിങ് ഗുണ്ടെൻ പാസ്സൻഡ് ടേണ്ടി മിങ്ങ്മ ടിഷെറിങ്(ഓർഡർലി , ക്യാപ്റ്റൻ എം എസ് കോഹ്‌ലി ) പെമ്പ സുന്ദർ സിക്കു ഫോർച്ചെ ധനു ലോബ്‌സാങ്  ഷേർപ കൂടുതൽ കാണുക
ഇബ്‌സൻ ഇംഗ്ലീഷ് വിലാസം https://ml.wikipedia.org/wiki/Henrik_Ibsen
"ആധുനിക നാടകത്തിന്റെ പിതാവ്" എന്ന് അറിയപ്പെടുന്ന നോർവീജിയൻ നാടകകൃത്താണ്‌ ഹെൻറിൿ ജൊഹാൻ ഇബ്‌സൻ ( മാർച്ച് 20 , 1828 – മെയ് 23 , 1906 ).
19-ആം നൂറ്റാണ്ടിൽ ആധുനിക യഥാർതഥ നാടകങ്ങളുടെ ഉദയത്തിനു കാരണക്കാരനായ ഇദ്ദേഹത്തെ നോർവ്വീജിയൻ എഴുത്തുകാരിൽ ഏറ്റവും പ്രധാനിയായും ലോക നാടകകൃത്തുകളിൽ ഏറ്റവും പ്രധാനപ്പെട്ടവരിൽ ഒരാളായും കരുതപ്പെടുന്നു.
നോർവ്വെക്കാർ ഇബ്‌സനെ ഒരു ദേശീയ സമ്പാദ്യമായി കരുതുന്നു.
ഇബ്‌സന്റെ നാടകങ്ങൾ തന്റെ കാലഘട്ടത്തിൽ അപഖ്യാതിയായി കരുതപ്പെട്ടിരുന്നു.
കുടുംബജീവിതം, സമൂഹ്യ ചിട്ടവട്ടങ്ങൾ എന്നിവയിൽ വിക്ടോറിയൻ മൂല്യങ്ങൾ ശക്തമായി നിലനിന്നിരുന്ന കാലമായിരുന്നു അത്.
ഈ സാമൂഹിക ക്രമത്തോടുള്ള ഏതൊരു എതിർപ്പും അസാന്മാർഗ്ഗികവും വഴിവിട്ടതുമായി കരുതിയിരുന്നു.
ഇബ്‌സന്റെ കൃതികൾ പല പൊയ്‌മുഖങ്ങൾക്കും പിന്നിലുള്ള യാഥാർത്ഥ്യങ്ങളെ വിശകലനം ചെയ്തു.
അദ്ദേഹത്തിന്റെ പല സമകാലികരെയും അസ്വസ്ഥരാക്കിയ ഒരു “വെളിപ്പെടുത്തൽ സ്വഭാവം“ ഇബ്‌സന്റെ കൃതികൾക്ക് ഉണ്ടായിരുന്നു.
സാന്മാർഗ്ഗികത (മൊറാലിറ്റി), ജീവിതത്തിന്റെ സാഹചര്യങ്ങൾ എന്നിവയ്ക്കുനേരെ ഒരു വിമർശനാത്മകമായ കണ്ണും സ്വതന്ത്രമായ അന്വേഷണവും കൊണ്ടുവന്ന് ഇബ്‌സൻ പ്രധാനമായും ആധുനിക നാടകവേദി സ്ഥാപിച്ചു.
വിക്ടോറിയൻ കാലഘട്ടത്തിലെ നാടകങ്ങൾ സദാചാരനാടകങ്ങൾ ആയിരുന്നു.
നന്മയുടെ മൂർത്തിഭാവങ്ങളായ നായികാനായകന്മാർ ദുഷ്ടശക്തികളുടെ നേർക്ക് പോരാടുന്ന ഈ നാടകങ്ങൾക്ക് എപ്പോഴും ഗുണപാഠപരമായ ഒരു അന്ത്യം ഉണ്ടായിരുന്നു.
നന്മ സന്തോഷവും അസാന്മാർഗ്ഗികത ദുഃഖവും കൊണ്ടുവരും എന്നായിരുന്നു നാടകങ്ങളിലെ പ്രമേയം.
ഇബ്‌സൻ ഈ ചിന്താഗതിയെയും ആശയങ്ങളെയും വെല്ലുവിളിച്ചു.
കാണികളുടെ സങ്കല്പങ്ങളെ അദ്ദേഹം തകിടം‌മറിച്ചു.
ബാല്യകാലം, കുടുംബം
കുഡ് ഇബ്സൻ, മാരിച്ചെൻ ആൽട്ടെൻബർഗ്ഗ് എന്നിവരുടെ മകനായി ഒരു സാമാന്യം നല്ല സാമ്പത്തിക സ്ഥിതിയുള്ള കുടുംബത്തിൽ നോർവ്വെയിലെ സ്കിയെൻ എന്ന ചെറിയ തുറമുഖ പട്ടണത്തിൽ ഹെന്രിക്ക് ഇബ്സൻ ജനിച്ചു.
തടി കയറ്റുമതിക്ക് ഈ പട്ടണം പ്രശസ്തമായിരുന്നു.
നോർവ്വെയിലെ പുരാതനവും അറിയപ്പെടുന്നതുമായ ചില കുടുംബങ്ങളുടെ തായ്‌വഴിയിൽ ആയിരുന്നു ഇബ്സൻ പിറന്നത്.
പ്രശസ്തമായ പാഉസ് കുടുംബവും ഇബ്സന്റെ തായ്‌വഴിയിലുണ്ട്.
ഇബ്സൻ പിൽക്കാലത്ത് ജോർജ്ജ് ബ്രാൻഡെസിന് അയച്ച ഒരു കത്തിൽ തന്റെ പൂർവ്വികരെയും ബന്ധുക്കളെയും കുറിച്ച് പറയുന്നു.
അദ്ദേഹത്തിന്റെ ജനനത്തിനു പിന്നാലെ കുടുംബത്തിന്റെ സാമ്പത്തിക സ്ഥിതി പരുങ്ങലിലായി.
ഇബ്സന്റെ അമ്മ ആശ്വാസത്തിനായി ക്രിസ്തുമതത്തിൽ അഭയം തേടി.
അച്ഛൻ കഠിനമായ വിഷാദത്തിന് (ക്ലിനിക്കൽ ഡിപ്രഷൻ) അടിമയായി.
ഇബ്സന്റെ നാടകങ്ങളിലെ കഥാപാത്രങ്ങൾ പലപ്പൊഴും അദ്ദേഹത്തിന്റെ മാതാപിതാക്കളെ പ്രതിഫലിക്കുന്നു.
അദ്ദേഹത്തിന്റെ വിഷയങ്ങൾ പലപ്പോഴും സാമ്പത്തിക കഷ്ടതകൾ, സമൂഹത്തിൽ നിന്ന് മറച്ചുപിടിച്ചിരിക്കുന്ന ഇരുണ്ട സ്വകാര്യ രഹസ്യങ്ങളിൽ നിന്ന് ഉടലെടുക്കുന്ന സാന്മാർഗ്ഗിക സംഘർഷങ്ങൾ എന്നിവയെ പ്രതിപാദിക്കുന്നു.
15-ആം വയസ്സിൽ ഇബ്സൻ വീടുവിട്ടു.
ഗ്രിംസ്റ്റാഡ് എന്ന ചെറിയ പട്ടണത്തിൽ ഒരു മരുന്നുകടക്കാരന്റെ സഹായിയായി ഇബ്സൻ ജോലിചെയ്തു, കൂടെ നാടകങ്ങളും എഴുതിത്തുടങ്ങി.
1846 -ൽ ഇബ്സന്റെ അച്ഛന് ഒരു വീട്ടുവേലക്കാരിയിൽ ഒരു അവിഹിത സന്തതി ഉണ്ടായി.
ഇബ്സന്റെ അച്ഛൻ കുട്ടിയുടെ പിതൃത്വം നിഷേധിച്ചു.
ഇബ്സൻ ക്രിസ്ത്യാനിയയിൽ സർവ്വകലാശാലയിൽ ചേരുവാനായി പോയി.
എങ്കിലും പല പ്രവേശന പരീക്ഷകളും ജയിക്കാനാവാത്തതിനാൽ സർവ്വകലാശാലയിൽ പ്രവേശനം ലഭിച്ചില്ല.
ഇബ്സൻ ഈ ആശയം ഉപേക്ഷിച്ചു, മുഴുവൻ സമയം എഴുതുവാനായി വിനിയോഗിക്കുവാൻ തീരുമാനിച്ചു.
അദ്ദേഹത്തിന്റെ ആദ്യ നാടകമായ കാറ്റിലിന എന്ന ദുരന്തനാടകം 1850 -ൽ ബ്ര്യിഞുൾഫ് ജാർമ്‌ എന്ന അപരനാമത്തിൽ പ്രസിദ്ധീകരിച്ചു.
ഇബ്സന് 22 വയസ്സുമാത്രമായിരുന്നു അന്ന് പ്രായം.
ഈ നാടകം അവതരിപ്പിക്കപ്പെട്ടില്ല.
ആദ്യമായി രംഗത്ത് അവതരിപ്പിക്കപ്പെട്ട ഇബ്സന്റെ നാടകം ദ് ബറിയൽ മൗണ്ട് 1850 ആയിരുന്നു.
ഇത് അധികം ശ്രദ്ധിക്കപ്പെട്ടില്ല.
എങ്കിലും ഇബ്സൻ ഒരു നാടകകൃത്താകുവാൻ ഉറപ്പിച്ചിരുന്നു.
ഇതിനു പിന്നാലെ കുറച്ച് വർഷങ്ങൾ ഇബ്സൻ ഒന്നും രചിച്ചില്ല.
ജീവിതവും സർഗ്ഗ സൃഷ്ടികളും
അദ്ദേഹം അടുത്ത കുറച്ചുവർഷം ബെർഗെൻ എന്ന സ്ഥലത്തുളള നോർവ്വീജിയൻ തിയ്യെറ്ററിൽ ജോലിചെയ്തു.
ഇവിടെ നാടകം എഴുത്തുകാരൻ, സംവിധായകൻ, നിർമ്മാതാവ് എന്നീ നിലകളിൽ അദ്ദേഹം 145-ഓളം നാടകങ്ങളുടെ നിർമ്മാണത്തിൽ ഏർപ്പെട്ടു.
ഈ കാലയളവിൽ അദ്ദേഹം സ്വന്തമായി നാടകങ്ങൾ ഒന്നും പ്രസിദ്ധീകരിച്ചില്ല.
ഒരു നാടകകൃത്തയി വിജയിക്കുവാൻ കഴിഞ്ഞില്ലെങ്കിലും അദ്ദേഹം നോർവ്വീജിയൻ തിയ്യെറ്ററിൽ നിന്ന് ധാരാളം പ്രവൃത്തി പരിചയം നേടി.
ഈ അനുഭവം പിൽക്കാലത്ത് അദ്ദേഹം നാടകരചന തുടർന്നപ്പോൾ വളരെ പ്രയോജനപ്രദമായി.
ഇബ്സൻ 1858 -ൽ ക്രിസ്റ്റ്യാനിയയിലേക്ക് തിരിച്ചുവന്നു.
അദ്ദേഹം ക്രിസ്റ്റ്യാനിയ നാഷണൽ തിയ്യേറ്ററിന്റെ ക്രിയേറ്റീവ് ഡയറക്ടർ ആയി.
ഇതേ വർഷം ഇബ്സൻ സൂസന്ന തോരെസെൻ എന്ന സ്ത്രീയെ വിവാഹം ചെയ്തു.
ഇവർക്ക് ഉണ്ടായ ഏക സന്താ‍നമാണ് സിഗുർഡ് ഇബ്സൻ .
ഇവർ വളരെ കഷ്ടത നിറഞ്ഞ സാമ്പത്തിക സാഹചര്യങ്ങളിലാണ് ജീവിച്ചത്.
ഇബ്സന് നോർവ്വെയിലെ ജീവിതത്തിൽ ഉള്ള പ്രതീക്ഷകൾ അസ്തമിച്ചു.
1864 -ൽ അദ്ദേഹം ക്രിസ്റ്റ്യാനിയ വിട്ട് ഇറ്റലിയിലേക്ക് പോയി.
സ്വയം കൽപ്പിച്ച ഈ പ്രവാസത്തിൽ നിന്ന് അദ്ദേഹം അടുത്ത 27 വർഷത്തേക്ക് തിരിച്ചുവന്നില്ല.
അദ്ദേഹം നോർവ്വെയിൽ തിരിച്ചുവന്നപ്പോൾ അത് വിവാദങ്ങളുടെ നടുവിലെങ്കിലും പ്രശസ്തനായ ഒരു നാടകകൃത്തായി ആയിരുന്നു.
അദ്ദേഹത്തിന്റെ അടുത്ത നാടകം, " ബ്രാന്റ് " (1865) ഇബ്സൻ തേടിയ വിമർശക പ്രശംസയും ഒരളവുവരെ സാമ്പത്തിക വിജയവും കൊണ്ടുവന്നു.
അടുത്ത നാടകമായ " പീർ ഗിന്റ് " (1867)-ഉം സാമ്പത്തിക വിജയവും നിരൂപക പ്രശംസ ആർജ്ജിച്ചതുമായിരുന്നു.
എഡ്വാർഡ് ഗ്രൈഗ് ആയിരുന്നു ഈ നാടകത്തിന് പശ്ചാത്തല സംഗീതം ഒരുക്കിയത്.
ഈ വിജയത്തോടെ ഇബ്സന്റെ ആത്മവിശ്വാസം വർദ്ധിച്ചു.
അദ്ദേഹം തന്റെ വിശ്വാസങ്ങളും ‍മുൻവിധികളും തന്റെ നാടകങ്ങളിലേക്ക് കൂടുതലായി കൊണ്ടുവരാൻ തുടങ്ങി.
“ആശയങ്ങളുടെ നാടകം” എന്ന തന്റെ ആശയം അദ്ദേഹം അങ്ങനെ സഫലീകരിച്ചുതുടങ്ങി.
അദ്ദേഹത്തിന്റെ അടുത്ത നാടക ശൃംഖല ഇബ്സണിന്റെ സുവർണ്ണകാലമായി കരുതപ്പെടുന്നു.
ഈ കാലയളവിൽ അദ്ദേഹം തന്റെ പ്രശസ്തിയുടെയും സ്വാധീനത്തിന്റെയും കൊടുമുടിയിൽ എത്തി.
യൂറോപ്പിലെ നാടക കോളിളക്കത്തിന്റെ കേന്ദ്രത്തിൽ ഇബ്സൻ എത്തി.
പോർട്രെയിറ്റ് - 1870-നോട് അടുപ്പിച്ച്
1868 -ൽ ഇബ്സൻ ഇറ്റലിയിൽ നിന്ന് ജെർമ്മനിയിലെ ഡ്രെസ്ഡെൻ എന്ന സ്ഥലത്തേക്ക് താമസം മാറി.
അദ്ദേഹം തന്റെ ഏറ്റവും പ്രധാന കൃതിയായി കരുതിയ എമ്പറർ ആന്റ് ഗലീലിയൻ (1873) എന്ന നാടകം രചിക്കുവാൻ ഇവിടെ അദ്ദേഹം വർഷങ്ങൾ ചിലവഴിച്ചു.
റോമൻ ചക്രവർത്തിയായിരുന്ന ജൂലിയൻ ദ് അപോസ്റ്റേറ്റ് എന്ന രാജാവിന്റെ ജീവിതവും കാലഘട്ടവും ആയിരുന്നു ഈ നാടകത്തിന്റെ പ്രമേയം.
ഇബ്സൻ ഈ കൃതിയെ തന്റെ എല്ലാ രചനകളുടെയും മൂലക്കല്ലായി കരുതിയെങ്കിലും വളരെ കുറച്ച് ആളുകൾ മാത്രമേ ഈ അഭിപ്രായം പങ്കുവയ്ക്കുന്നുള്ളൂ.
ഇബ്സന്റെ ഇതിനുശേഷമുള്ള കൃതികളായിരുന്നു പുകിഴ്പെറ്റത്.
1875 -ൽ ഇബ്സൻ മ്യൂണിക്കിലേക്ക് താമസം മാറി.
1879-ൽ എ ഡോൾസ് ഹൌസ് (പാവ വീട്) എന്ന നാടകം പ്രസിദ്ധീകരിച്ചു.
വിക്ടോറിയൻ വിവാഹത്തിൽ യാഥാസ്ഥിതികമായി നിലനിൽക്കുന്ന സ്ത്രീയുടെയും പുരുഷന്റെയും വേഷങ്ങൾക്ക് (റോളുകൾക്ക്) നേരെയുള്ള ശക്തമായ വിമർശനമായിരുന്നു ഈ നാടകം.
എ ഡോൾസ് ഹൌസ് എന്ന നാ‍ടകത്തിനു പിന്നാലെ ഇബ്സൻ ഗോസ്റ്റ്സ് (1881) എന്ന നാടകം രചിച്ചു.
വിക്ടോറിയൻ സദാചാരചിന്തയുടെ നേർക്കുള്ള മറ്റൊരു ശക്തമായ വിമർശനമായിരുന്നു ഇത്.
ഇതിൽ ഒരു വിധവ വികാരിയോട് താൻ തന്റെ വിവാഹത്തിന്റെ ദുഷിച്ച ഭാഗങ്ങൾ വിവാഹിതയായിരുന്ന കാലം മുഴുവൻ ഒളിച്ചുവെച്ചിരുന്നു എന്ന് പറയുന്നു.
വിവാഹം കഴിക്കാൻ പോകുന്ന പുരുഷൻ സ്ത്രീലമ്പടനായിരുന്നിട്ടും വികാരി ഈ സ്ത്രീയോട് അയാളെ വിവാഹം കഴിക്കുവാൻ ആവശ്യപ്പെട്ടിരുന്നു.
തന്റെ സ്നേഹം അയാളെ മാനസാന്തരപ്പെടുത്തും എന്ന പ്രതീക്ഷയിൽ അവർ അയാളെ വിവാഹം കഴിക്കുകയും ചെയ്തു.
എങ്കിലും വികാരി വാഗ്ദാനം ചെയ്ത ഫലങ്ങൾ അവർക്കു ലഭിച്ചില്ല.
ഭർത്താവ് മരണംവരെയും പരസ്ത്രീഗമനം തുടർന്നു.
ഇതിന്റെ ഫലമായി അവരുടെ മകന് സിഫിലിസ് രോഗം പിടിപെട്ടു.
ഈ ലൈംഗിക രോഗം പൊതുസദസ്സിൽ പ്രതിപാദിക്കുന്നതുപോലും അപഹാസ്യമായിരുന്നു.
പക്ഷേ സമൂഹത്തിന്റെ സന്മാർഗ്ഗത്തെക്കുറിച്ചുള്ള ആശയങ്ങൾ എല്ലാം പിന്തുടർന്ന ഒരു വ്യക്തിക്കുപോലും ഇതിനെതിരായി ഒരു പ്രതിരോധവും ഇല്ല എന്നത് അപഹാസ്യത്തിനും അപ്പുറമായിരുന്നു.
അവരുടേത് വിക്ടോറിയൻ ചിന്തകർ ഒരാൾ തന്റെ ആഗ്രഹങ്ങളെ പിന്തുടരുന്നതിനു പകരം തന്റെ കർത്തവ്യങ്ങളെ പിന്തുടരുമ്പോൾ ലഭിക്കും എന്ന് വിശ്വസിക്കുന്ന ശാന്തമായ ജീവിതം അല്ലായിരുന്നു.
ആ മൂല്യവൽക്കരിച്ച വിശ്വാസങ്ങൾ വർത്തമാനത്തെ പേടിപ്പിക്കുന്ന ഭൂതകാലത്തുനിന്നുള്ള പ്രേതങ്ങൾ മാത്രമായിരുന്നു.
ആൻ എനെമി ഓഫ് ദ് പീപ്പിൾ (1882) എന്ന നാടകത്തിൽ ഇബ്സൻ ഇതിനും അപ്പുറം പോവുന്നു.
മുൻപത്തെ നാടകങ്ങളിൽ വിവാദവിഷയങ്ങൾ ഉണ്ടായിരുന്നു, അവ കഥയുടെ പ്രധാന വിഷയങ്ങൾ ആയിരുന്നു എങ്കിലും അവ ഓരോ കുടുംബങ്ങളിൽ നടക്കുന്ന ചെറിയ സംഭവങ്ങൾ ആയിരുന്നു.
ആൻ എനെമി ഓഫ് ദ് പീപ്പിളിൽ വിവാദം പ്രധാന വിഷയം ആണ്.
വില്ലൻ സമൂഹം മുഴുവനും ആണ്.
കഥയുടെ ഒരു പ്രധാന സന്ദേശം ഒറ്റയ്ക്കു നിൽക്കുന്ന ഒരു വ്യക്തി മിക്കപ്പോഴും ഒരു ആൾക്കൂട്ടത്തെക്കാൾ (അറിവില്ലാത്തവരും ആട്ടിൻ‌കൂട്ടത്തെപ്പോലെ ഉള്ളവരുമായി ചിത്രീകരിച്ചിരിക്കുന്നു) ശരിയായ നിലപാട് സ്വീകരിക്കുന്നു എന്നതാണ്.
സമൂഹം വിശ്വാസയോഗ്യമായ നന്മനിറഞ്ഞ സംവിധാനം ആണെന്നതായിരുരുന്നു വിക്ടോറിയൻ ചിന്താധാരയിലെ വിശ്വാ‍സം.
ഇതിനെ ഇബ്സൻ ചോദ്യം ചെയ്തു.
എനമി ഓഫ് ദ് പീപ്പിൾ എന്ന നാടകത്തിൽ ഇബ്സൻ സമൂഹത്തിലെ വലതുപക്ഷ, വിക്ടോറിയൻ ചിന്താഗതിയെ മാത്രമല്ല, അന്നത്തെ ലിബറലിസത്തിനെയും ആയിരുന്നു ചോദ്യം ചെയ്തത്.
അദ്ദേഹം അന്നത്തെ ലിബറലിസവും സ്വന്തം ഉദ്ദ്യേശങ്ങൾ സഫലീകരിക്കുന്ന യാഥാസ്ഥിതികത്വവും ആയി ഒരു വ്യത്യാസവും ഇല്ല എന്ന് തുറന്നുകാട്ടി.
തന്റെ മുൻപത്തെ രചനയായ ഗോസ്റ്റ്സ് നിരസിച്ച ആളുകൾക്കുള്ള ഒരു തിരിച്ചടിയും കൂടി ആയിരുന്നു ഈ നാടകം.
ജനങ്ങൾ ഗോസ്റ്റ് എന്ന നാടകത്തിനെ നോക്കിക്കണ്ട രീതിയോടുള്ള ഒരു ദൂരവീക്ഷണവും ആയിരുന്നു ഈ നാടകം.
ഈ നാടകത്തിലെ കേന്ദ്ര കഥാപാത്രം സമൂഹത്തിന്റെ നെടുംതൂണാവേണ്ട ഒരു ഡോക്ടർ ആണ്.
പട്ടണം ഒരു ഒഴിവുകാല കേന്ദ്രം ആണ്.
ഇവിടത്തെ പ്രധാന ആകർഷണം പൊതു കുളി ആണ്.
ഇങ്ങനെ കുളിക്കാനുള്ള വെള്ളം ഒരു തുകൽ സംസ്കരണം ചെയ്യുന്ന ശാലയുടെ കീഴിലൂടെ അരിച്ച് പോകുന്നതുകൊണ്ട് വെള്ളം രോഗാണുക്കൾ നിറഞ്ഞ് മലിനമാകുന്നു എന്ന് ഡോക്ടർ കണ്ടുപിടിക്കുന്നു.
സന്ദർശകരെ രോഗബാധിതരാക്കാവുന്ന ഈ പേടിസ്വപ്നത്തിൽ നിന്ന് നഗരത്തെ രക്ഷിച്ചതിന് അനുമോദനങ്ങളാണ് ഡോക്ടർ പ്രതീക്ഷിക്കുന്നത്.
എന്നാൽ ജനങ്ങളുടെ ശത്രുവായി തദ്ദേശീയർ അദ്ദേഹത്തെ മുദ്രകുത്തുന്നു.
അവർ ഡോക്ടർക്കെതിരായി സംഘം ചേർന്ന് അദ്ദേഹത്തിന്റെ വീട്ടിൽ കല്ലെറിയുന്നു.
ഡോക്ടറിനെ സമ്പൂർണ്ണമായി ജനങ്ങൾ ഒറ്റപ്പെടുത്തുന്നതോടെ നാടകം അവസാനിക്കുന്നു.
സമൂഹത്തിന്റെ സത്യം അഭിമുഖികരിക്കുവാനുള്ള മടി കൊണ്ട് സമൂഹത്തിനും ഡോക്ടറിനും വരാൻ പോകുന്ന ദുരന്തത്തെ കുറിച്ച് പ്രേക്ഷകന് ഒരു വ്യക്തമായ ചിത്രം ലഭിക്കുന്നു.
ട്രൂമാനിസത്തിനു കീഴിലുള്ള അമേരിക്കയുടെ രാഷ്ട്രീയ കാലാവസ്ഥയ്ക്ക് അനുയോജ്യമായി അമേരിക്കൻ നാടകകൃത്തായ ആർതർ മില്ലർ ഈ നാടകത്തിന്റെ ഒരു വകഭേദം എഴുതി.
ഗണശത്രു എന്ന പ്രശസ്തമായ ബംഗാളി ചലച്ചിത്രം ഈ കഥയെ ആസ്പദമാകി നിർമ്മിച്ചതാണ്.
(ഗണശത്രു - ജനങ്ങളുടെ ശത്രു).
ഓസ്കാർ പുരസ്കാര ജേതാവായ വിഖ്യാത സംവിധായകനായ സത്യജിത്ത് റേ ആണ് ഈ ചിത്രത്തിന്റെ സംവിധായകൻ.
അമേരിക്കൻ നടനായ സ്റ്റീവ് മക്ക്വീൻ ഈ കഥയെ അവലംബിച്ച് 1978-ൽ സ്വയം നായകനായി ഒരു ചലച്ചിത്രം നിർമ്മിച്ചു.
കാണികൾ പ്രതീക്ഷിച്ചതുപോലെ, ഇബ്സന്റെ അടുത്ത നാടകവും രൂഢമൂലമായ വിശ്വാസങ്ങളെയും അടിസ്ഥാനങ്ങളെയും ചോദ്യം ചെയ്തു.
എന്നാൽ ഇത്തവണ ഇബ്സന്റെ ആക്രമണം വിക്ടോറിയന്മാ‍രോടല്ല, മറിച്ച് പരിവർത്തനവാദികളോടും അവരുടെ ആ‍ശയപ്രതിബദ്ധതയോടും (ഐഡിയലിസം) ആയിരുന്നു.
എന്നും സമൂ‍ഹത്തിലെ വിഗ്രഹങ്ങളെ തച്ചുടച്ച ഇബ്സൻ രാഷ്ട്രീയ രംഗത്തിലെ സത്യസന്ധമല്ലാത്ത ഏതു തത്ത്വശാസ്ത്രത്തെയും തച്ചുടയ്ക്കുവാൻ തയ്യാറായിരുന്നു - തന്റേതടക്കം.
ദ് വൈൽഡ് ഡക്ക് (1884‌) പലരും ഇബ്സന്റെ ഏറ്റവും നല്ല നാടകം ആയി കരുതുന്നു.
ഇബ്സന്റെ കൃതികളിൽ ഏറ്റവും സങ്കീർണ്ണമായ കൃതി ഇതാണ്.
ഗ്രെഗേർസ് വെർലെ എന്ന ചെറുപ്പക്കാ‍രൻ ഒരുപാടു നാളത്തെ പ്രവാ‍സജീവിതത്തിനു ശേഷം തന്റെ പട്ടണത്തിൽ തിരിച്ചെത്തുന്നു.
തന്റെ ബാല്യകാല സുഹൃത്തായ ജാൽമർ എക്ടാലുമായി ഗ്രെഗേർസ് ഒരുമിക്കുന്നു.
നാടകം പുരോഗമിക്കുന്നതോടെ എക്ടാലിന്റെ പുറമേ നിന്ന് സന്തുഷ്ടമെന്ന് തോന്നിക്കുന്ന വീട്ടിലെ പല രഹസ്യങ്ങളും ഗ്രെഗേർസിനു വെളിവാകുന്നു.
ഗ്രെഗേർസ് പൂർണ്ണമായ സത്യം അഥവാ “ആശയങ്ങളുടെ പൂർത്തീകരണം” കണ്ടെത്തണം എന്ന് വാശിപിടിക്കുന്നു.
സത്യങ്ങളുടെ കൂട്ടത്തിൽ: ഗ്രെഗേർസിന്റെ അച്ഛൻ തന്റെ വീട്ടിലെ വേലക്കാരിയായ ജിനയെ ഗർഭിണിയാക്കി.